SIA “Valsts aizsardzības korporācija”

atklātā konkursa “Automašīnu iegāde finanšu līzingā”

(ID. Nr. VAK/2024/1-AK) nolikuma

4.pielikums

Līguma projekts
Iepirkuma rezultātā tiek noslēgts līgums saskaņā ar šo projektu. Līguma projekts var tikt precizēts (papildināts un koriģēts) ar nenozīmīgiem papildinājumiem, korekcijām, piemēram, ja izmantotie formulējumi ir neprecīzi, pārrakstīšanās un tehniski kļūdu labojumi, par kārtību un termiņiem savstarpējai informācijas apmaiņai, ja puses vienojas par abpusēji izdevīgākiem un/vai ērtākiem risinājumiem, līguma ērtākai izpildei par atbildīgo kontaktpersonu noteikšanu, par atbildīgo personu pārstāvības tiesībām un apjomu noteikšanu u.c.
Līgums Nr. ___
par automašīnu iegādi finanšu līzingā
Rīgā,

Sagatavošanas datums ___.____.2024.
____, reģistrācijas Nr.___, juridiskā adrese: ____, kuru, pamatojoties uz statūtiem, pārstāv ____ (turpmāk – Pārdevējs),

_____, reģistrācijas Nr.____, juridiskā adrese: ____, kuru, pamatojoties uz pilnvaru, pārstāv ______ (turpmāk – Līzinga devējs), 

SIA “Valsts aizsardzības korporācija”, reģistrācijas Nr. 40203525018, juridiskā adrese: Krišjāņa Valdemāra iela 33/18, Rīga, LV-1010, kuru, pamatojoties uz nolikumu, pārstāv direktors Ingrīda Ķirse  (turpmāk - Līzinga ņēmējs), 

visi kopā - Līdzēji, bet katrs atsevišķi – Līdzējs,

pamatojoties uz iepirkuma procedūras – atklātā konkursa “Automašīnu iegāde finanšu līzingā”, identifikācijas Nr. VAK/2024/1-AK, (turpmāk – Iepirkums), rezultātiem un iesniegto Piedāvājumu, noslēdz šādu līgumu (turpmāk – Līgums):

1. LĪGUMA PRIEKŠMETS UN LĪGUMA DARBĪBAS TERMIŅŠ
1.1. Pārdevējs pārdod un Līzinga devējs Līzinga ņēmēja interesēs pērk šādu jaunu autotransportu (turpmāk – Automašīna): 
	Nr. p.k.
	Marka, modelis
	Šasijas Nr.
	Cena bez PVN

	1
	
	
	


atbilstoši Līguma pielikumā pievienotajai Tehniskajai specifikācijai – Tehniskajam piedāvājumam  (turpmāk – Piedāvājums) (Līguma 1.pielikums) un Finanšu piedāvājumam (Līguma 2.pielikums).
1.2. Pārdevējs piegādā Automašīnu, bet Līzinga devējs un Līzinga ņēmējs tās pieņem un apņemas par to samaksāt Līgumā noteiktajā kārtībā, Pārdevējam pieņemot Līzinga ņēmēja Autotransportu.
1.3. Līzinga devējs pērk Automašīnu Līzinga ņēmēja interesēs, papildus šim Līgumam noslēdzot Finanšu līzinga līgumu: ________(turpmāk kopā – Finanšu līzinga līgums) ar Līzinga ņēmēju. Automašīna tiek nodota turējumā Līzinga ņēmējam pēc tam, kad ir parakstīts Finanšu līzinga līgums, kā arī Automašīna ir reģistrētas Ceļu satiksmes drošības direkcijā (turpmāk - CSDD) uz Līzinga devēja vārda, norādot Līzinga ņēmēju kā Automašīnas turētāju.

1.4. Pārdevējs apņemas piegādāt Automašīnu ne vēlāk kā 5 (piecu) kalendāro mēnešu laikā no Līguma noslēgšanas dienas Pārdevēja autotransporta pārdošanas un servisa punktā Rīgā vai citā saskaņotā adresē, saskaņojot Automašīnas pieņemšanas-nodošanas laiku un vietu ar Līgumā norādīto Līzinga ņēmēja kontaktpersonu.

1.5. Līguma izpilde attiecināma uz Līdzējiem līdz visu Līdzēju saistību pilnīgai izpildei, kas ir:

1.5.1. Pārdevējam līdz Automašīnas garantijas termiņa beigām, kas noteikts atbilstoši Līguma 5.1.punktā norādītajam;

1.5.2. Līzinga devējam līdz Finanšu līzinga līguma izbeigšanas brīdim;

1.5.3. Līzinga ņēmējam līdz Līguma un Finanšu līzinga līguma termiņa beigām;

2. LĪGUMA SUMMA

2.1. Kopējā līguma summa, neieskaitot pievienotās vērtības nodokli (turpmāk – PVN), ir EUR  ____ (__ eiro un __ centi), tai skaitā PVN 21%  (EUR___). Detalizēts cenas atšifrējums pievienots Līguma 2.pielikumā.
2.2. Līguma 2.1.punktā noteiktajā summā ir iekļautas visas iespējamās (tiešās un netiešās) izmaksas, kas saistītas ar Automašīnas pirmspārdošanas sagatavošanu, piegādi, un nodošanu Līzinga ņēmējam, reģistrāciju CSDD, kā arī viss uzstādītais aprīkojums, lai nodrošinātu automašīnas pilnīgu atbilstību Tehniskajā specifikācijā noteiktajām prasībām, un finanšu līzinga izmaksas (pamatsumma, procenti, un, ja attiecināms, komisijas maksa).
3. NORĒĶINU KĀRTĪBA
3.1. No Līguma 2.1.punktā noteiktās Līguma summas tiek samaksāta pirkuma maksa par autotransportu, atbilstoši Līguma 2.pielikumā Finanšu piedāvājums norādītajai Transportlīdzekļa vērtībai līguma noslēgšanas dienā EUR bez PVN Pārdevējam 5 (piecu) darba dienu laikā saskaņā ar Līguma nosacījumiem, skaitot no Automašīnas reģistrēšanas dienas CSDD uz Līzinga devēja vārda. Līzinga devējs ieskaita maksu par Automašīnu Pārdevēja bankas kontā, kas norādīts Pārdevēja iesniegtajā rēķinā.

3.2. PVN tiek piemērots un aprēķināts atbilstoši darījuma brīdī spēkā esošo tiesību aktu prasībām.

4. AUTOMAŠĪNAS NODOŠANAS KĀRTĪBA
4.1. Pēc šī Līguma un Finanšu līzinga līguma parakstīšanas, Pārdevējs veic Automašīnas reģistrāciju CSDD uz Līzinga devēja vārda, norādot, ka Līzinga ņēmējs ir Automašīnas turētājs un lietotājs. Automašīnu reģistrācijas izmaksas ir iekļautas Līguma 2.1.punktā noteiktajā summā.
4.2. Pēc Automašīnas reģistrācijas CSDD Pārdevējs ir pilnvarots nodot Automašīnu Līzinga ņēmējam. Pārdevējs nodod Līzinga ņēmējam prasībām atbilstošu Automašīnu ar Piedāvājumā noteikto aprīkojumu. Kopā ar Automašīnu tiek iesniegta reģistrācijas apliecība, tehniskā dokumentācija, 3 (trīs) eksemplāros pieņemšanas-nodošanas akts. 

4.3. Līzinga ņēmējs pieņem lietošanā Automašīnu, parakstot pieņemšanas-nodošanas aktu. Vienu pieņemšanas-nodošanas akta eksemplāru un Automašīnas reģistrācijas apliecības kopiju Pārdevējs iesniedz Līzinga devējam 5 (piecu) darba dienu laikā no Automašīnas piegādes un visas dokumentācijas saņemšanas dienas.

4.4. Ja pēc pieņemšanas-nodošanas akta parakstīšanas, Līzinga ņēmējs konstatē piegādātās Automašīnas defektus, kurus nebija iespējams atklāt pieņemot Automašīnu, vai arī to lietošanas laikā tiek atklāti jebkādi defekti vai bojājumi, kas nav radušies Līzinga ņēmēja vainas dēļ, tad Līzinga ņēmējam garantijas laikā ir tiesības pieprasīt Pārdevējam novērst atklātos defektus vai bojājumus bez papildus maksas. 

5. GARANTIJAS SAISTĪBAS

5.1. Garantija Automašīnai skaitot no pieņemšanas-nodošanas akta parakstīšanas dienas, tiek noteikta Līguma 1.pielikumā.

5.2. Pārdevējs garantē, ka jebkuri Automašīnas defekti un nepilnības tiks novērsti saskaņā ar garantijas noteikumiem, ar kuriem Pārdevējs ir iepazīstinājis  Līzinga ņēmēju.
6. ATBILDĪBA
6.1. Parakstot šo Līgumu, Pārdevējs apliecina, ka piegādātā Automašīna nav atsavinātas nevienam citam, ieķīlātas vai kā citādi apgrūtinātas ar lietu vai saistību tiesībām, tām nav uzlikts arests vai reģistrēts aizliegums un par Automašīnu nepastāv strīds.

6.2. Līzinga devējam un Līzinga ņēmējam gadījumā, ja rodas domstarpības ar Pārdevēju par Automašīnas tehnisko stāvokli vai atbilstību Līguma noteikumiem, kā arī strīdus jautājumos attiecībā uz garantijas defektiem/trūkumiem, ir tiesības organizēt neatkarīgu ekspertīzi, pieaicinot ekspertu Automašīnas tehniskā stāvokļa novērtēšanai. Neatkarīgas ekspertīzes sabiedrības pārstāvis (pārstāvji) sagatavo ekspertu novērtējumu par Automašīnas tehnisko stāvokli. Ekspertu novērtējuma lēmumi ir galīgi un saistoši Līdzējiem. Izdevumus par eksperta pieaicināšanu sedz tas Līdzējs, kura viedokļa nepamatotība izriet no eksperta atzinuma.

6.3. Ja Līzinga devējs nav samaksājis Pārdevējam Līguma 2.1.punktā noteikto Automašīnas pirkuma maksu vai nav ievērots samaksas termiņš, tad Pārdevējam ir tiesības piemērot Līzinga devējam līgumsodu 0,1 % (nulle, komats, viens procents) no Līgumā noteiktā termiņā neizpildītā maksājuma par katru kavējuma dienu, bet ne vairāk kā 10% (desmit procenti) no tā.

6.4. Ja Pārdevējs ir nokavējis noteikto Automašīnas piegādes termiņu, tad Līzinga ņēmējam ir tiesības piemērot Pārdevējam līgumsodu 0,1% (nulle, komats, viens procents) no Automašīnas pirkuma maksas par katru nokavēto piegādes termiņa dienu, bet ne vairāk kā 10% (desmit procenti) no tās.

6.5. Līgumsoda samaksa, neatbrīvo Līdzējus no to saistību pilnīgas izpildes.

6.6. Visi riski, kas saistīti ar Automašīnu, kā arī izmaksas, kas saistītas ar Automašīnas ekspluatāciju, tehnisko apkopi, remontu (izņemot garantijas remontu), u.tml. pāriet uz Līzinga ņēmēju sākot ar Automašīnas pieņemšanas-nodošanas akta parakstīšanas brīdi.

6.7. Pārdevējs garantē un apliecina, ka pats Pārdevējs, un (pēc pienācīgas pārbaudes) piedāvātais transportlīdzeklis, tā piegādei piesaistītās personas (apakšuzņēmējs, sadarbības partneris, ražotājs u.tml.) un piegādes ķēdes dalībnieki nav iekļauti un uz tiem nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņo pasūtītājam.

6.8. Pārdevējs garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj Līguma 6.7. punktā norādītās tiesiskās normas, sankcijas un ierobežojumus.

6.9. Līzinga devējs garantē un apliecina, ka tas nav iekļauts un uz to nav attiecināmas starptautiskās vai nacionālās sankcijas atbilstoši Eiropas Savienības tiesību aktos un Latvijas Republikas nacionālajos tiesību aktos norādītajam. Ja Līguma izpildes laikā šādas sankcijas tiks piemērotas vai kļūs attiecināmas, pretendents nekavējoties rakstveidā par to paziņo pasūtītājam. Līzinga devējs garantē un apliecina neiesaistīties, izbeigt un neuzturēt darījuma attiecības ar personām, kuras pārkāpj šajā Līguma punktā norādītās tiesiskās normas, sankcijas un ierobežojumus
7. LĪGUMA GROZĪŠANA, IZBEIGŠANA

7.1. Visi Līguma grozījumi, labojumi, papildinājumi, vienošanās ir spēkā tikai tad, ja tie noformēti rakstveidā, Līdzējiem savstarpēji vienojoties. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
7.2. Līguma darbība beidzas, ja:

7.2.1. izpildītas tajā noteiktās saistības;

7.2.2. tas tiek izbeigts pirms termiņa Līdzējiem vienojoties;

7.2.3. ja Pārdevējs tiek reorganizēts, izbeidzot savu darbību kā juridiska persona, un tā saistības nepārņem cita juridiska persona;

7.2.4. Līguma izpildes laikā saskaņā ar attiecīgas institūcijas lēmumu tiek apturēta vai pārtraukta Pārdevēja vai Līzinga devēja saimnieciskā darbība, vai uzsākts maksātnespējas process, vai ir pieņemts kompetentās institūcijas konkurences jomā lēmums, ar kuru Pārdevējs vai Līzinga devējs ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās;

7.2.5. Līgumu nav iespējams izpildīt tādēļ, ka Pārdevējam vai Līzinga devējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē Līguma izpildi.

7.3. Līzinga ņēmējs ir tiesīgs, rakstiski par to informējot Līzinga devēju un Pārdevēju, vienpusēji izbeigt Līgumu, ja Pārdevējs kavē Līgumā noteikto Automašīnas piegādes termiņu un nokavējums ir sasniedzis 20 (divdesmit) darba dienas, vai arī gadījumā, kad piegādātā Automašīna neatbilst Līguma 1.1.punktā (t.sk. tajā minētajā pielikumā) noteiktajām prasībām. Šādā gadījumā Pārdevējs atmaksā Līzinga devējam samaksāto Automašīnas pirkuma maksu pilnā apmērā.
7.4. Ja Līgums tiek izbeigts, Līzinga ņēmējs nosūta par to rakstisku paziņojumu pa pastu vai uz Līguma 11.sadaļā norādīto e-pastu elektroniski parakstītu. Līguma 7.3.3., 7.3.4. un 7.3.5.punktos noteiktajos gadījumos Līgums tiek uzskatīts par izbeigtu nekavējoties.

8. Strīdu izskatīšana

8.1.  Visus strīdus un domstarpības, kas radušies Līdzējiem Līguma izpildes gaitā, Līdzēji risinās pārrunu ceļā. Ja Līdzēji nepanāk vienošanos pārrunu ceļā, strīdi tiek izskatīti Latvijas Republikas normatīvajos aktos noteiktajā kārtībā.

9. Force majeure
9.1. Līdzēji neatbild par pilnīgu vai daļēju jebkura sava pienākuma neizpildīšanu, ja iestājas nepārvaramās varas jeb force majeure apstākļi, tādi kā plūdi, zemestrīce, ugunsgrēks un citas dabas katastrofas, kā arī karš, militārās operācijas, blokāde, vai jebkuri citi apstākļi, kas nav Pušu kontrolē, bet radušies pēc līguma noslēgšanas.
9.2. Force majeure gadījumā šī Līguma saistību izpilde tiek pagarināta samērīgi šādu apstākļu darbības laikam un to seku pastāvēšanas laikam. Līdzējs, kuram radušies neiespējami saistību izpildes apstākļi, par iepriekšminēto apstākļu sākšanos nekavējoši rakstiskā veidā paziņo citiem Līdzējiem, līdzko tas objektīvi iespējams. Līdzējam ir pienākums pēc cita Līdzēja pieprasījuma pierādīt paziņojumā norādītos apstākļus un, ka tā ir rīkojusies ar atbilstošu profesionālo rūpību, lai novērstu saistību izpildes nokavējumu, attiecīgās valsts kompetentās institūcijas vai organizācijas apliecinājums par augstākminēto apstākļu sākšanos un beigām būs pietiekošs pierādījums.

10. Citi noteikumi
10.1. Līgums stājas spēkā tā parakstīšanas brīdī un darbojās līdz saistību pilnīgai izpildei.

10.4. Līgums parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. 
11. Pušu rekvizīti un paraksti
11.1. Pārdevējs: [Izvēlētā pretendenta nosaukums], vienotais reģistrācijas Nr.____, PVN reģistrācijas Nr._____. Juridiskā adrese: _______________. Banka: _______________, konta Nr. _______________, SWIFT kods: _______________.

Pārdevēja atbildīgā persona (kontaktpersona, kas ir tiesīga risināt visus jautājumus par Līgumā noteikto saistību izpildi): (tiks norādīts noslēdzot līgumu)
11.2. (tiek piemērots, ja Pārdevējs pats nav līzinga devējs:) Līzinga devējs: norādītā uzņēmuma nosaukums], vienotais reģistrācijas Nr.____, PVN reģistrācijas Nr._____. Juridiskā adrese: _______________. Banka: _______________, konta Nr. _______________, SWIFT kods: _______________.

Līzinga devēja Atbildīgā persona (kontaktpersona, kas ir tiesīga risināt visus jautājumus par Līgumā noteikto saistību izpildi): (tiek norādīts noslēdzot līgumu).
11.3. Līzinga ņēmējs: SIA “Valsts aizsardzības korporācija”. Vienotais reģistrācijas nr. 40203525018, nod. maks. reģ. Nr. LV40203525018. Juridiskā/faktiskā adrese: Kr.Valdemāra iela 33/18, Rīga, LV-1010. Banka: AS “SEB banka”, norēķinu konts: LV14UNLA0055004053671, kods: UNLALV2X.

Līzinga ņēmēja Atbildīgā kontaktpersona (kontaktpersona, kas ir tiesīga risināt visus jautājumus par Līgumā noteikto saistību izpildi): (tiks norādīts noslēdzot līgumu)
	Pārdevējs:
	
	Līzinga devējs:


	
	Līzinga ņēmējs:

	(..)

	
	(..)

	
	Valdes locekle

Ingrīda Ķirse


1.pielikums

Līgumam Nr._______

Tehniskā specifikācija – Tehniskais piedāvājums (informācija tiks norādīta atbilstoši atklātā konkursa nolikuma 2.pielikumam un izvēlētā pretendenta piedāvājumā norādītajai informācijai)

(..)

2.pielikums

Līgumam Nr._______

Finanšu piedāvājums (informācija tiks norādīta atbilstoši atklātā konkursa nolikuma 3.pielikumam un izvēlētā pretendenta piedāvājumā norādītajai informācijai)

(..)
VAK/2024/1-AK, Līguma projekts

